Cardiffa
Cardiffa (Anglice Cardiff, Cambrice Caerdydd, unde Latine nomine reficto Castra Didii), est urbs Britanniarum Regni, caput et maxima Cambrica urbs quod ad incolas pertinet. Nam Cardiffae anno 2011 346 100 incolae sunt.

Clima 
Sicut Britanniae meridianae fere omni, urbi Cardiffae clima est oceanicum per enumerationem Köppen–Geiger atque saepius pluviosum, ventosum, nebulosum; in stationes quattuor divisum, aestatibus mitibus, hieme modice frigida; temperatura aëris media a mense Decembri ad Februarium 5.5° atque mensibus Iulio et Augusto 17°, minima inter 2° et 13°, maxima inter 8° et 22°, sed minima extrema usque hodie nota −10.3°, maxima extrema 33.5°; pluviis mense Iunio ad 67 mm tantum, mense Octobri ad 133 mm, anno toto ad 1152 mm elevatis; diebus pluviosis per annum totum fere 149; horis solis fulgentis mense Decembri 49, mense Iulio 199, per annum totum 1549.

Incolae notabiles 

 Bernice Rubens, scriptrix (1928-2004)
 Terry Nation, mythistoriarum praecipue pro televisione pellicularum fabularum scriptor (1930-1997)
 Samuel Warburton, dux turmae harpasticae Cambricae et Caeruleorum Cardiffae.

Notae

Nexus externi

 Cardiffae pagina interretialis
 De Cardiffa apud BBC

!
Loci habitati Cambriae
Portus manicae Bristoliensis
Sedes episcopales Britanniae